open-index/open-wikipedia-markdown huggingface dataset:
Big Hits (High Tide and Green Grass)

***Big Hits (High Tide and Green Grass)*** er det første offisielle samlealbumet fra The Rolling Stones. Det ble utgitt i november 1966 i England, og i mars 1966 i USA. De to utgivelsene varierer i utseende og innhold.

Den engelske *Big Hits* inneholder alle singlene utgitt i England bortsett fra «I Wanna Be Your Man», antagelig fordi Beatles-rivalene John Lennon og Paul McCartney hadde skrevet sangen. *Big Hits* nådde fjerdeplass på den engelske albumlisten i desember 1966.

Den amerikanske utgaven kom ut før «Paint It, Black», og inneholder heller ikke singelen «Have You Seen Your Mother?» som kom ut høsten 1966. *Big Hits* ble nummer tre på Billboard 200, og ble værende på listen i to år.

Da Rolling Stones-platene endelig ble utgitt i remastrede versjoner i 2002, hadde «(I Can't Get No) Satisfaction» blitt remikset for storselgerne *Big Hits* og *[[Hot Rocks 1964-1971|Hot Rocks]]*. 

## Sporliste
Alle sanger er skrevet av Mick Jagger og Keith Richards, med mindre noe annet er oppgitt.

### Britisk utgave (november 1966)
;Side én
#«Have You Seen Your Mother, Baby, Standing in the Shadow?» – 2:34 
#«Paint It, Black» – 3:45 
#«It's All Over Now» (Bobby Womack, Shirley Jean Womack) – 3:27 
#«The Last Time» – 3:40 
#«Heart of Stone» – 2:46 
#«Not Fade Away» (Charles Hardin, Norman Petty) – 1:48 
#«Come On» (Chuck Berry) – 1:49
;Side to
#«(I Can't Get No) Satisfaction» – 3:43
#«Get Off of My Cloud» – 2:55
#«As Tears Go By» (Jagger/Richards, Andrew Loog Oldham) – 2:45 
#«19th Nervous Breakdown» – 3:57 
#«Lady Jane» – 3:08 
#«Time Is on My Side» (Norman Meade) – 2:53 
#«Little Red Rooster» (Willie Dixon) – 3:05 

### Amerikansk utgave (mars 1966)
;Side én
#«(I Can't Get No) Satisfaction» – 3:43 
#«The Last Time» – 3:40 
#«As Tears Go By» (Jagger/Richards, Andrew Loog Oldham) – 2:45 
#«Time Is on My Side» (Norman Meade) – 2:58 
#«It's All Over Now» (Bobby Womack, Shirley Jean Womack) – 3:26 
#«Tell Me» – 3:46 
;Side to
#«19th Nervous Breakdown» – 3:56 
#«Heart of Stone» – 2:50 
#«Get Off of My Cloud» – 2:55 
#«Not Fade Away» (Charles Hardin, Norman Petty) – 1:48 
#«Good Times, Bad Times» – 2:31 
#«Play With Fire» (Nanker Phelge)– 2:13

## Personell
;The Rolling Stones
*Mick Jagger – sang, kor, munnspill, tamburin, perkusjon
*Keith Richards – elektrisk gitar, akustisk gitar 
*Brian Jones – elektrisk gitar, slide gitar, piano, kor, sitar
*Charlie Watts – trommer, tamburin
*Bill Wyman – bass, kor

## Referanser


## Eksterne lenker
*
Ye Chengzhong

**Ye Chengzhong** (, født i 1840 i Zhenhai i provinsen Zhejiang i Kina, død i oktober 1899) var en kinesisk forretningmann som ble en av Kinas rikeste menn mot slitten av 1800-tallet. Han var pioner innen oppbyggingen av jernvareindustrien, og bidro også i stor grad til kinesisk skolevesen.

Ye kon fra en fattig bakgrunn. Som 14-åring dro han hjemmefra og fikk arbeid som hjelpegutt i en dagligvareforretning i Shanghai. Han hadde etter en tid nok penger til å kjøpe en sampan og fra den solgte han mat til utenlandske sjøfolk på elven Huangpu. Ifølge *The Century-Old Famous Factories and Stores in Shanghai*, publisert i 1987, glemte en amerikaner som hadde leid båten igjen en koffert med kontanter og verdisaker. Ye stakk ikke av, men ventet tålmodig til mannen kom på leting etter kofferten. Amerikaneren var så takknemlig at han lånte Ye nok penger til at han kunne ta de første steg på sin vei til oppbyggingen av hans industrieventyr. Det begynte med fyrstikkfabrikker, og ble etterhvert silkemøtter og banker og meget annet.

Standard Oil gav Ye eneretten til å distribuere deres produkter i Kina fra 1883 til 1893. Som *[[comprador]]-handelsmann* organiserte han distribusjonen av parafin i Nord-Kina og langs Yangtzes nedre og midtre løp. 

Ye opprettet Chengzhong middelskole i Shanghai. Den ble bygd mellom 1889 og 1901, hadde Cai Yuanpei som sin første rektor, og Hu Shih og Coching Chu som to av sine første elever. Bygningen huser idag Shanghais middelskole nr. 58 Han gav også mye penger til andre veldedige formål.

Ved sin død i oktober 1899 var Ye god for mellom seks og åtte millioner sølvtael, noe som tilsvarete en tiendedel av Qingregjeringwens årsinntekter. 

Yes gamle residens er nå en turistattraksjon.

## Referanser


## Litteratur
*
Fan Changlong

**Fan Changlong** (kinesisk: 范长龙; født i 1947 i Dandong i provinsen Liaoning i Kina) er en general i Folkets frigjøringshær og viseformann i Den sentrale militærkommisjon (fra 2012). 

Han fikk full generalrang i 2008 og ble kommandør for militærregionen Jinan.  

## Referanser


## Eksterne lenker
* 
*
Louis Pierre Vieillot

**Louis Pierre Vieillot** (født 10. mai 1748 i Yvetot i Normandie, død 1831) var en fransk ornitolog.

Vieillot var en av de første ornitologene som studerte fjærdraktsforandringer. Han var også en av de første som studerte *levende* fugler, ikke bare skinn. Et stort antall fuglearter ble beskrevet av Viellot for første gang, først og fremst slike som han støtte på i sin tid i Karibia og Nord-Amerika.

Vieillot ble født i Yvetôt. Han arbeidet i det nåværende Haiti, men ble tvunget til å flykte til USA under den franske revolusjon. Han vendte tilbake til Frankrike, der han skrev *Histoire naturelle et générale des colibris, oiseaux-mouches, jacamars et promerops* (1802) med Jean Baptiste Audebert og *Ornithologie Française* (1823-30). Han bidrog også til *Nouveau Dictionaire d'Histoire Naturelle* (1803-19). Han antas å ha dødd fattig i Rouen.

## Referanser


## Kilder
*
Cohen Live: Leonard Cohen in Concert

***Cohen Live: Leonard Cohen in Concert*** er Leonard Cohens annet konsertalbum, utgitt i 1994.

Noen av sangene har forskjeller i tekst og melodi fra studioinnspillingene.

## Sporliste
Alle sangene er skrevet av Cohen. Melodien til «Everybody Knows» er av Sharon Robinson. På kassetten begynte side B med spor 7.
Sangene var først utgitt på studioalbumene angitt i parentes.

## Medvirkende

*Leonard Cohen, gitar, keyboard, vokal
*Perla Batalla, vokal
*Jorge Calderón, bass, vokal (1993)
*Julie Christensen, vokal
*John Bilezikjian, oud (1988)
*Bob Furgo, keyboard, fiolin
*Bill Ginn, keyboard (1993)
*Tom McMorran, keyboard (1988)
*Steve Meador, trommer
*Bob Metzger, gitar, pedalsteelgitar, produsent
*Paul Ostermayer, saksofon, keyboard (1993)
*Stephen Zirkel, bass, keyboard, trompet (1988)
*Roscoe Beck, musikalsk leder (1988)

## Referanser
Jushjelpa i Midt-Norge

**Jushjelpa i Midt-Norge** er et av landets fem studentdrevne rettshjelpstiltak. Tiltaket blir drevet av viderekomne juridiske studenter. Organisasjonen yter gratis juridisk rådgivning og kan bistå med representasjon i forliksråd og andre tvisteløsningsnevnder. Ved godkjennelse fra vedkommende tingrett, kan Jushjelpa i Midt-Norge også representere klienter i tingrettene. Rettshjelpstiltaket holder til på Kalvskinnet i Trondheim.

## Historikk
Jushjelpa i Midt-Norge, daværende Student JusHjelpa, ble etablert i 1991. Tiltaket ble igangsatt ved hjelp av studentsamskipnaden i Trondheim etter initiativ fra jusstudentene. I den første tiden var det fem studenter som jobbet hos Student JusHjelpa. I løpet av det første året ble det behandlet 28 saker. Siden den gang har rettshjelpstiltaket hatt en utvikling på alle områder. Det har stadig tatt på seg flere og flere saker, noe som videre har medfulgt en økning i antall medarbeidere. I 1997 utvidet Jushjelpa i Midt-Norge tilbudet til også å omfatte ikke-studenter, og idag tilbyr tiltaket gratis juridisk rådgivning til hele befolkningen, men først og fremst i Midt-Norge. I 2013 behandlet Jushjelpa  sakshenvendelser.
## Referanser


## Se også
*Fri rettshjelp
*JURK
*Juss-Buss
*Jussformidlingen
*Jusshjelpa i Nord-Norge
Åsmund Aukrust

**Åsmund Grøver Aukrust** (født 1985) er en norsk politiker (Ap) som fra 4. februar 2025 er utviklingsminister i Jonas Gahr Støres regjering. Han var fra 2010 til 2014 nestleder i AUF og en av flere visepresidenter i International Union of Socialist Youth. Siden 2013 er han valgt inn på Stortinget for Akershus.

## Tidlig liv og utdannelse
Aukrust ble født 28. februar 1985 i Bærum. Han har en bachelorgrad i sosiologi ved Universitetet i Oslo.

## Politisk karriere
Aukrust har vært medlem av Bærum kommunestyre og ble valgt inn i Fylkestinget i Akershus i 2005. I 2009 ble han varamedlem til Stortinget.

Han ble valgt til nestleder i AUF i oktober 2010. Han stilte opprinnelig som lederkandidat, men tapte knepent mot Eskil Pedersen. I april 2011 ble Aukrust valgt som en av visepresidentene i International Union of Socialist Youth hvor han er koordinator for dialog mellom EU og araberstater. Han ble medlem av rådet til Nei til EU i 2013.

Aukrust var til stede som leiransvarlig på AUFs sommerleir på Utøya under terrorangrepet 22. juli 2011. Han ble evakuert fra øya etter at politiet kom dit.

Aukrust var engasjert som politisk rådgiver for kulturminister Anniken Huitfeldt fra 1. november til 31. desember 2011.

## Stortingskomiteer
* 2021–2025: 1. nestleder av Utenriks- og forsvarskomiteen
* 2013–2021: Medlem av Energi- og miljøkomiteen

## Referanser


## Eksterne lenker
* 
* 
*  «Utøya-deltager kulturministerens rådgiver», fra *Asker og Bærum Budstikke*, 31. oktober 2011
Hortens Skøiteklub

**Hortens Skøiteklub** (stiftet 23. mars 1911, men opprettet og var aktiv fra 1891) er et særidrettslag for hurtigløp på skøyter i Horten og omegn. Skøyteklubben er medlem av NIF gjennom Vestfold Idrettskrets, og Norges Skøyteforbund gjennom Vestfold Skøytekrets. Som skøyteklubb hjemmehørende i Horten kommune er de også medlem av Horten idrettsråd.

Skøyteklubbens hjemmebane har ikke vært islagt siden 1994.

Rekrutteringen skjer i hovedsak fra nærområdet.

## Arrangement
Klubben har vært arrangør av flere nasjonale seniormesterskap:
* Allround-NM på skøyter 1913.
* Allround-NM på skøyter 1918.
* Allround-NM på skøyter 1931.
* Allround-NM på skøyter 1934 for damer.
* Allround-NM på skøyter 1953 for damer i samarbeid med Moss Skøyteklubb.
* Allround-NM på skøyter 1965 for damer inkluderte også en klasse for junior damer.
* Allround-NM på skøyter 1968 for herrer.
* Allround-NM på skøyter 1973 for damer inkluderte også en klasse for junior damer.

I tillegg til dette har de også arrangert norgesmesterskap for juniorer:
* Allround-NM på skøyter 1936 for herrer junior.
* Allround-NM på skøyter 1961 for herrer junior.

## Kjente løpere
* Harald Strøm
* Kristian Strøm
* Siw Sviggum
* Trond Dahl Hansen
* Geir Dåstøl

Se også :Kategori:Skøyteløpere for Hortens Skøiteklub.

## Klubbrekorder
Menn

500m
Geir Dåstøl		  38,9	Heerenveen	21.3.1989

1000m
Trond Dahl Hansen	1.19,3	Heerenveen	14.3.1988

1500m
Geir Dåstøl  	2.04,4	Heerenveen	20.3.1989

3000m					
Rune Aslesen	4.25,76	Heerenveen	10.3.1988

5000m					
Geir Dåstøl		7.41,8	Heerenveen	22.3.1989

10000m	
Olav Langeland	       16.17,94 Salt Lake	02.3.2011

Damer

500m 
Siw Sviggum       	  43,9   Heerenveen     20.3.1989

1000m
Siw Sviggum       	1.28,64  Savalen       29.12.1990

1500m
Siw Sviggum       	2.16,02  Berlin S      23.11.1991

3000m
Siw Sviggum       	4.48,80  Savalen       29.12.1990

5000m
Siw Sviggum       	8.27,09  Savalen       30.12.1990

## Referanser




## Litteratur
* 

## Eksterne lenker
* Isløs – men like optimistisk – Artikkel i Gjengangeren i forbindelse med 100-årsjubileumet.
Kunstisprosjekt i Horten:
* KIGE-prosjektet 
* 20.06.2007 Kunstig is og gress vedtatt i Lystlunden
* 09.09.2008 Håper på spleiselag
* 29.08.2009 Lystlundens framtid
* 02.09.2009 Ja til is i Lystlunden
* 17.03.2013 La oss få kunstisbane i Lystlunden
* 14.08.2013 Dette ønsker idretten seg mest
* 29.11.2013 Høyre og Ap med historisk budsjettenighet
* 21.03.2014 Lei av å bli lagt på is
Haruder

**Haruder** var en germansk folkegruppe, som blir nevnt for første gang i 58 f.kr. av Julius Cæsar, i hans verk *[[Commentarii de Bello Gallico|Kommentarer til gallerkrigen]]*. De utgjorde da  av krigerne i allianse med Alamannerne, som krysset Rhinen - grensen mellom Romerriket og Germania - under ledelse av Ariovistus («Kongen av germanerne»). De tok del i en invasjon av Gallia, og Ariovistus gjorde krav på en tredjedel av Gallia (den beste delen) til sine allierte harudere. Cæsar sier selv at germanerne ikke gikk til angrep, fordi kloke koner mente de burde vente til neste nymåne før de kunne gå i krig. Dette kan igjen tyde på at de er beslektet med kimbrere. Alamannerne ble forøvrig slått og drevet på flukt. Noen ble værende i Belgia, noen i Niedersachsen, og andre dro tilbake til Jylland.

Harz i Vest-Tyskland var bebodd av harudere og alle steder i Harz med etterstavelsen -leben ble grunnlagt av haruder.

I *Geographia* av Klaudios Ptolemaios' (Ca. år 90–168 e.kr.) nevnes haruderne (Gresk: Χαροῦδες) som en stamme bosatt på østsiden av det moderne Jylland i Danmark. 

Den kjente svenske filologen Adolf Noreen (1854-1925) mener derimot at Hardsyssel, den gamle betegnelsen for *Vest-Jylland* har sitt navn etter denne folkegruppen (noe som kan tyde på en forflytting fra øst til vest), og at de utvandret fra Jylland til Norge før år 500 e.kr. og bosatte seg i områdene rundt Hardanger og Bergen, i tidligere Hordaland, nå Vestland fylke. 

I Hordaland finner man også stedsnavn som Hordabø, Hordnes og Hordvik, som kan tyde på at haruderne også har vært bosatt nord for Bergenshalvøya.

Ryvarden er et tradisjonelt merke for å skille mellom Rygere og Horder

Det er mye usikkerhet blant forskere når det gjelder haruderne. De kan ha forflyttet seg fra Danmark til Norge, men det er også mulig at de kan ha kommet fra Norge til Danmark. På den annen side kan det også være snakk om to forskjellige folkegrupper med lignende navn som har gitt opphav til lignende stedsnavn. Verket *Germania* av Cornelius Tacitus (98 e.kr.), som blir ansett for å være en svært viktig kilde til forståelse av de forskjellige germanske folkegruppene, nevner ikke haruderne i det hele tatt, selv om andre folkegrupper i Danmark, Sverige, de baltiske landene, og muligens samer er beskrevet.

Det var fra Hordaland det første registrerte angrepet fant sted, før angrepet på Lindisfarne, som tradisjonelt er sett på starten på vikingtiden.

## Etymologi
Ordet «Hard», f.eks. i «Hardsyssel» eller «Hardanger», og også «Harz» og «Harth», kommer av «Harud» (Latinsk: Harudes) som betyr «skog» eller «skogdekket fjell». Haruderne i «Harz» bodde også angivelig i et skogdekket fjellområde. Så i alle tilfeller dreier det seg altså om et «skogfolk» eller «beboer av skogsområder». Ordet «Hord» som i f.eks. «Hordaland» (Norrønt: Hǫrð eller Urgermansk: haruð) blir av Adolf Noreen gitt samme tolkning.

## Referanser
Pulau Tekong

**Pulau Tekong** (kinesisk: 德光岛; pinyin: Déguāng Dǎo) er den nest største av Singapores mindre øyer. Den har et areal på 24,43 km², og blir stadig større som følge av landfylling langs den sørlige og den nordvestlige kysten som etter hvert kommer til å spise opp nærliggende holmer, blant annet Pulau Tekong Kechil. Pulau Tekong ligger nordøst for Singapores hovedøy, øst for Pulau Ubin, og er landets østligste øy.

## Referanser
Got Live if You Want It!

***Got Live If You Want It!*** er et konsertalbum av The Rolling Stones, utgitt i desember 1966 i USA.

Opptakene til albumet skal ha foregått tidlig i oktober 1966 i Newcastle-upon-Tyne og Bristol under deres siste engelske turne på tre år (til tross for at albumet hevder at innspillingene var tatt fra Royal Albert Hall). Imidlertid ligner  «I'm Alright» på den versjonen som er på EP-en *[[Got LIVE If You Want It!]]*, som ble utgitt over et år tidligere. Dessuten er «I've Been Loving You Too Long» og «Fortune Teller» gamle studioinnspillinger med overdubbet konsertjubel.

Bandet selv var ikke særlige glade for utgivelsen og nektet konsekvent å anerkjenne den, da de følte at *[[Get Yer Ya-Ya's Out! The Rolling Stones in Concert|'Get Yer Ya-Ya's Out!']]*, var deres egentilge første konsertalbum. 

Albumet ble utgitt i desember 1966 – kun i USA – mens gruppen gjorde ferdig neste album *[[Between the Buttons]]*. *Got Live if You Want It!* nådde en sjetteplass på Billboard-listen i USA tidlig i 1967, og solgte til gull. 

Da *Got Live If You Want It!* kom ut på CD hadde «Under My Thumb» (Newcastle 1. oktober) blitt byttet ut med en annen versjon (Bristol 7. oktober), med tilhørende introduksjon.

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.
;Side én
# «Under My Thumb» - 2:54
# «Get Off of My Cloud» - 2:54
# «Lady Jane» - 3:08
# «Not Fade Away» (Charles Hardin/Norman Petty) - 2:04
# «I've Been Loving You Too Long» (Otis Redding/Jerry Butler) - 2:55
# «Fortune Teller» (Naomi Neville) - 1:57
;Side to
# «The Last Time» - 3:08
# «19th Nervous Breakdown» - 3:31
# «Time Is on My Side» (Norman Meade) - 2:49
# «I'm Alright» - 2:27
# «Have You Seen Your Mother, Baby, Standing in the Shadow?» - 2:19
# «(I Can't Get No) Satisfaction» - 3:05

## Personell
;The Rolling Stones
* Mick Jagger – sang, munnspill
* Brian Jones – akustisk og elektrisk gitar, munnspill, kor
* Keith Richards – akustisk og elektrisk gitar, sang
* Charlie Watts – slagverk, perkusjon
* Bill Wyman – bass, kor

;Øvrige medvirkende
* Ian Stewart – orgel på «I've Been Loving You Too Long»
* Long John Baldry - introduksjon 

## Setliste oktober 1966
:*Introduction
# «Paint It, Black»
# «Under My Thumb»
# «Get Off of My Cloud»
# «Lady Jane»
# «Not Fade Away»
# «The Last Time»
# «Have You Seen Your Mother, Baby, Standing in the Shadow?»
# «(I Can't Get No) Satisfaction»»

## Referanser


## Eksterne lenker
*
Fyens stift

**Fyens stift** er et bispedømme i Den danske kirke.  Det omfatter Fyn med omkringliggende øyer, men uten Lolland og Falster, som ble utskilt som eget stift i 1803.  Biskopsetet er i Odense og domkirken er Sankt Knuds kirke. 

## Biskoper

* Kresten Drejergaard 1995–2012
* Tine Lindhardt 2012–2023
* Mads Davidsen 2023–

## Referanser

 
 


## Eksterne lenker
*
Cirkusbygningen

**Cirkusbygningen** kan vise til:

* Cirkus Verdensteater, eller Cirkusbygningen, i Christiania – en bygning som lå i Haakon VIIs gate i Oslo
* Cirkusbygningen (København) – et teater som ligger på Axeltorv i København
Geirdis Bjørlo

**Geirdis Bjørlo** (født 1952) er en norsk forfatter, skuespiller og regissør fra Vestnes. 

Hun har skrevet tre barnebøker og en roman for voksne. Alle er utgitt av Det norske Samlaget.

Bjørlo er mor til politikeren Audun Lysbakken og bor på Nøstet i Bergen.

## Bøker
* 2011 &ndash; *Avtrykk* &ndash; roman, Samlaget
* 2006 &ndash; *Ei midtsommarsoge* &ndash; barnebok, Samlaget
* 2004 &ndash; *Kort til ein engel* &ndash; barnebok, Samlaget
* 2000 &ndash; *To nissar* &ndash; barnebok, Samlaget

## Referanser


## Kilder
* Presentasjon av Geirdis Bjørlo i Forfatterkatalogen på Forfattersentrums nettsider

## Eksterne lenker
* Om Geirdis Bjørlo på sceneweb.no
*Digitaliserte bøker av Geirdis Bjørlo i Nasjonalbiblioteket
Baltic State Technical University

**Baltic State Technical University «Voenmeh» D.F. Ustinov** (; forkortet BGTU) er et russisk militært teknisk universitet i St. Petersburg. 

Tidligere var universitetet kjent som Leningrad mekaniske institutt () og Militærets mekaniske institutt ().

## Fakulteter
* Fakultet for rakett- og romteknologi
** Institutt for luftfart og rakett produksjon «А»
** RomfartsInstitutt «M»

* Fakultet for våpensystemer
** Institutt for våpen og våpensystemer «E»
** Institutt for elektroingeniører «К»
** Institutt for deltidsstudier «VE»

* Fakultet for ledelsessystemer
** Institutt for Informasjons og kontrollsystemer «I»
** Institutt for mekatronikk og kontroll «N»
** Institutt for deltidsstudier «S»

* Fakultet for internasjonal virksomhet og kommunikasjon
** Institutt for internasjonal industriledelse «R»
** Institutt for internasjonal kommunikasjon «F»

## Kjente tidligere studenter
* Sergej Krikaljov (kosmonaut)
* Georgy Gresjko (kosmonaut)
* Vladimir Yakunin (direktør for Russian Railways)

## Eksterne lenker
*  (russisk)
Sentosa

**Sentosa** er ei lita øy sør for hovedøya i Singapore. Den er et populært utfartssted, og besøkes av rundt fem millioner mennesker hvert år. Den har blant annet en to kilometer lang strand, Fort Siloso, to golfbaner, en rekke hoteller, og Resorts World Sentosa, hvor temaparken Universal Studios Singapore ligger. Øya er forbundet med hovedøya med ei bru for motorkjøretøyer, ei gangbru, et tog og en gondolbane.

Navnet Sentosa betyr «fred og ro» på malayisk.

## Eksterne lenker
*
Sørveiv

**Sørveiv** er et årlig musikkbransjetreffet for Agder og Telemark som arrangeres i Kristiansand. Bransjetreffet ble arrangert første gang i 2011. Foredragsholderne og paneldeltakerne er sentrale personer i musikkbransjen, hovedsakelig fra Norge og Skandinavia.

## Eksterne lenker
*
Motforestillinger – Femti påstander møter motargumenter

***Motforestillinger – Femti påstander møter motargumenter*** er en debattbok fra 2012 av professor i sosiologi Sigurd Skirbekk. Boken er en kritisk gjennomgang av femti påstander innen debatter knyttet til innvandring og integrering, familie og moral, nasjon og velferdsstat, sivilisasjon og menneskerettigheter samt økologi og klima.

## Omtaler
Filosof Lars Gauden-Kolbeinstveit i *[[Minerva (norsk tidsskrift)|Minerva]]* beskrev boken som et oppgjør med politisk korrekthet ut fra et nasjonalt orientert og konservativt ståsted. Han mente boken var viktig, saklig og nyansert og at særlig stoffet om familieverdier var godt behandlet. Han mente samtidig at boken tok opp for mange tema og at behandlingen av stoffet ble for tynn og tildels ufokusert enkelte steder.

Finansavisens bokanmelder Ole Asbjørn Ness trakk fram sitatet «Det vil (trolig) ikke gå bra med miljøkrisen. Integrerings-problemene vil (trolig) ikke bli mindre med tiden. Velferdsstaten vil ikke kunne erstatte familien.»

## Referanser
Tove Romsaas Wang

**Tove Romsaas Wang** (født 1952) er en norsk sykepleier og organisasjonsarbeider.

Hun er født i Oslo, ble utdannet sykepleier i 1974, helsesøster i 1978 og tok mastergrad i internasjonal helse på Johns Hopkins University i 1982. Hun arbeidet som sykepleier ved Rikshospitalet i Oslo 1974–1975 og for FN/WHO i Jemen fra 1975 til 1977. Hun begynte å jobbe for Redd Barna i Sri Lanka i 1978 og fortsatte å arbeide i Redd Barnas utenlandsavdeling fra 1982 til 1994 som programkoordinator, konstituert leder for utenlandsavdelingen og deretter avdelingsleder. Wang var Redd Barnas stedlige representant i Zimbabwe 1991 til 1993 og Redd Barnas assisterende generalsekretær 1994 til 2009. Fra 2010 til 2018 var hun generalsekretær i Redd Barna.

Fra 2005 til 2010 ledet Wang internasjonale Redd Barnas første globale kampanje Rewrite the Future (ABC redder barna på norsk), som bedret utdanning for 10 millioner barn i 20 konfliktutsatte områder og land. Kampanjen resulterte i 1.7 millioner nye skoleplasser. I dag er hun styreleder for internasjonale Redd Barnas globale utdanningssatsing.

Wang ble i 2019 tildelt Kongens fortjenstmedalje.

## Referanser


## Eksterne lenker
* Intervju med Tove R. Wang
* Har viet halve livet til Redd Barna 
* Redd Barnas hjemmeside
Mathia Collett

**Mathia Collett** (født 28. mai 1737 i Christiania, død 21. juli 1801) var gift med Morten Leuch og andre gang med Bernt Anker. Hun var datter av Peter Collett (1694–1740) og Anna Cathrine Rosenberg (1699–1747) og ble dermed født inn i Christianias øverste sosiale sjikt.

Mathia var nummer ti i en søskenflokk på elleve. Hun vokste opp i en to-etasjes gård i bindingsverk på hjørnet av Rådhusgaten og Nedre Slotts gate og ble tidlig foreldreløs. Ved skiftet etter foreldrene arvet sønnene  riksdaler hver, døtrene halvparten. I 1748 flyttet hun, som foreldreløs og formuende, inn hos tanten Maria (farens søster) i Collettgården i Kirkegaten 15 (nå flyttet til Norsk Folkemuseum).

Mathia giftet seg den 6. mai 1758 med sin slektning og brorens kompanjong, Morten Leuch (1732-68). Ekteparet bodde på Bogstad gård. Morten Leuch døde bare 36 år gammel. Mathia drev Morten Leuchs handelsfirma Collett & Leuch videre sammen med broren James Collett, inntil hun på nytt giftet seg, 36 år gammel, med den 10 år yngre Bernt Anker. Han eide Frogner Hovedgård fra 1790, men bodde til vanlig i Paléet. Frogner Hovedgård ble brukt som sommerbolig. Da Mathia døde i 1801 reiste Bernt en minnestøtte over henne i Paléhagen. Den ble flyttet til Frogner Hovedgård i 1946.

## Referanser


## Kilder
* Sanstøl, Jorunn: *[https://www.nb.no/nbsok/nb/62e86f58d625b5ccca51bf7d4760b3bd?index=1#8 Mathia Collett - vis og god].* I Byminner nr.1-2009, s.8-25
Ideologi, myte og tro ved slutten av et århundre

***Ideologi, myte og tro ved slutten av et århundre*** er en bok fra 1999 av professor i sosiologi Sigurd Skirbekk. Dens undertittel er «sosiologisk kulturteori og funksjonsanalyse».

Ole Asbjørn Ness skreiv i 2012 at «Det er en av de beste, norske samfunnsvitenskapelige bøkene noensinne» ... Europeere fikk for få barn, og innvandring fra land med massive fødselsoverskudd ville neppe være den udelte velsignelsen som prediket.»

## Referanser


## Eksterne lenker
* ''Ideologi, myte og tro ved slutten av et århundre'', Tano Aschehoug, 1999  - tilgang for norske IP-adresser hos Nasjonalbiblioteket
Sany

**Sany Group** (kinesisk: 三一重工股份有限公司) er et kinesisk maskinproduksjonsselskap grunnlagt i 1989. Det har virksomhet i hele verden, og hovedkontor i Changsha i Folkerepublikken Kina. Under hovedvirksomheten anleggsmaskineri sorterer produkter som gravemaskiner, kraner og vindkraftanlegg.

Selskapet ble grunnlagt av Liang Wengen, og han er (2012) også selskapets hovedaksjonær. 

Virksomheten i Asia styres fra Changsha. Virksomheten i Europa, Midtøsten og Afrika ledes fra Köln, og den i Amerika fra Peachtree City i delstaten Georgia i USA. 

## Viktige produkter (2012)
* Bulldosere
* Gravemaskiner 
* Teleskoplastere
* Traktorgraver
* Hjullaster
* Bobcat
* Minilader
* Kompaktbulldoser
* Betongbehandlingsmaskineri
* Rambukker
* Hevemaskiner (kraner)
* Maskiner for havnelogistikk 
* Maskiner for veibygging
* Vindturbiner

## Eksterne lenker
* 
* Sany Deutschland
Sara Li Stensrud

**Sara Li Stensrud** (født 1979) er forfatter og scenekunstner. 

## Kunstnerisk virke
Stensrud debuterte som dramatiker og regissør i 2012 med teaterstykket *Lykkelig til mine dagers ende – Et orgastisk lærestykke fra den markedslibidinøse skogen,* iscenesatt i samarbeid med skuespiller Ine Marie Wilmann, på Black Box Teater. Lysdesigner: Evelina Dembacke.  

*Hans og Grete i parterapi* hadde premiere på Norsk Dramatikkfestival 2015, regissert av Jonas Corell Petersen, med Valborg Frøysnes og Espen Alknes i rollene.  

*Noen kommer til å komme (Ah! Ah! Ah! Ah!) – En forviklingskomedie om flyktningkrisen*, skrevet og regissert av Stensrud, hadde premiere på Nationaltheatret under Ibsenfestivalen 2016, med Madalena Sousa Helly-Hansen og Dag Håvard Engebråten i rollene.

*Blomsterstykke – Et rasende sørgespill med kronblad fine som hud*, skrevet og iscenesatt i samarbeid med skuespiller Madalena Sousa Helly-Hansen, hadde premiere på Bergen Dramatikkfestival 2020. Lysdesigner: Randiane Sandboe. 

*Morgon med lysande hestar* av kompaniet Ymist, hadde premiere på Cornerstones 2022; konseptutvikling/dramatisering av Tarjei Vesaas' *Båten om kvelden* ved Stensrud.   

*Stumfilm – en forestilling eller en fantasi i tre akter* skrevet av Stensrud hadde premiere på Teaterfestivalen i Fjaler 2024. Regissør: Rebekka Nilsson. Medskapende skuespiller: Ine Marie Wilmann. Scenograf og kostymedesigner: Silje Sandodden Kise. Komponist og lyddesigner: Matthías Sigurðsson. Lysdesigner: Randiane Sandboe.  

*Dressur med stående tispe* av Henriette Pedersen hadde premiere på Grusomhetens teater 2024, med utdrag fra stykket *Albatross Dexter* av Li Stensrud.   

Stensrud driver også Didaktisk Dukketeater, et omstreifende figurteater for voksne.

## Bibliografi
* 2008: *Mo i mørket* (barnebok), Aschehoug – illustrert av Maja Nøkleby
* 2009: *Gape* (lyrikk), Oktober
* 2011: *Jenta som ikke kunne slutte å gråte* (barnebok), Gyldendal – illustrert av Maja Nøkleby
* 2013: *Reve-enkas monolog* (teatermonolog) –  i *Sa hun*, Transit
* 2014: *DEN HALVSTORE EVENTYRBOKA* (eventyrbok for voksne), Oktober
* 2015: *Hans og Grete i parterapi* (skuespill) –  i *Samtidsdramatikk 2015*, Transit
* 2020: *Blomsterstykke – Et rasende sørgespill med kronblad fine som hud* (skuespill) – skrevet i samarbeid med Madalena Sousa Helly-Hansen, i *Sett herfra er alt annerledes*, Cornerstones 2020
* 2024: *Ting du kan røre* (roman), Oktober

## Eksterne lenker

* Forfatterside hos Oktober
Å Strøm

**Å Strøm** var en norsk strømleverandør som var et heleid datterselskap av Å Energi. Høsten 2025 kjøpte Å Energi opp strømleverandøren Vibb, og slo sammen Å Strøm og Vibb. Merkenavnet Vibb ble videreført, mens Å Strøm ble avviklet.

## Historikk
I 2023 fusjonerte LOS med Glitre Energi Strøm og byttet navn til Å Strøm. Selskapet ble dermed det tredje største i privatmarkedet. Kjernevirksomheten for selskapet var strømprodukter for privatmarkedet.

Å Strøm hadde ikke egen kraftproduksjon, men gjorde kjøp og sikringer på vegne av kundene.

## Om selskapet
Selskapet hadde i overkant av 60 ansatte og holder til i Kristiansand, Drammen og på Jaren.

Jan Vidar Thoresen var øverste leder i selskapet.

## Referanser


## Eksterne lenker
* 
*
Rønvik menighet

**Rønvik menighet** er en menighet og sogn i Bodø domprosti i Sør-Hålogaland bispedømme, og omfatter Rønvik, Skivika og Løpsmark bydeler. Menighetens sognekirke er Rønvik kirke, som ligger i Årnes, sentralt i sognet. I tillegg har Rønvik sykehus et eget kapell, til bruk for innlagte. Menigheten har åtte ansatte i sognekirka, der sogneprest er Svein Malmbekk.

Rønvik kirke arrangerer både dåp, gravferd og vielser. I 2012 viste statistikken at 67 ble døpt, 36 hadde gravferd og 11 par viet seg i Rønvik kirke. Menigheten har også alle konfirmasjoner samlet i sognekirka.

Rønvik menighets menighetsråd er et råd som velges for en fireårsperiode av domprostiet. Det består av åtte faste medlemmer, og fem varamedlemmer. Menighetsrådets leder og nestleder er henholdsvis Monica Nilsen og Ingrid Løkken.

## Referanser


## Eksterne lenker
* Rønvik og Kjerringøy menigheter, Kirka i Bodø
Tone Nørvåg

**Tone Kathrin Helsem Nørvåg** (født 2. februar 1971) er en norsk politikvinne og forfatter fra Kvalsund i Herøy på Sunnmøre. Hun forfatterdebuterte med barneboken *Politihunden Falk til teneste!* i 2011.

*Politihunden Falk til teneste!* er illustrert av Odd Henning Skyllingstad og skal være den første i en serie om Falk og eieren Hanne som løser politisaker.

## Bøker
* 2011 &ndash; *Politihunden Falk til teneste!* &ndash; barnebok
* 2012 &ndash; *Politihunden Falk på nattevakt* &ndash; barnebok

## Referanser
Årets osloborger

**Årets osloborger** er en årlig kåring fra *[[Aftenposten]]*. Prisen tildeles etter at avisens lesere får nominere kandidater fra Oslo, med begrunnelse, og en utvalgt jury i avisens redaksjon plukker ut kandidater til finalen. Deretter avgjøres kåringen gjennom avstemming fra avisens lesere.

Vinneren kåres og offentliggjøres i romjulen. Prisen tildeles vinneren på Aftenpostens årlige nyttårskonsert.

Prisen tildeles basert på følgende kriterier: 

## Mottagere av Årets osloborger
*2004: Finn Abrahamsen
*2005: Vibeke Omberg
*2006: Wenche Foss
*2007: Gunnar Sønsteby
*2008: Kåre Stølen
*2009: Arild Knutsen
*2010: Hanne Kristin Rohde
*2011: Fabian Stang
*2012: Bengt Eriksen
*2013: Christian Ringnes
*2014: Frode Kyvåg
*2015: Mohsan Raja
*2016: 
*2017: 
*2018: David Adampour
*2019: Eline Thorleifsson
*2020: Espen Rostrup Nakstad
* 2021: Jan Grue
* 2022: Dag Endal

## Referanser


## Eksterne lenker
* ''Hvem mener du er Årets Osloborger?''
Nordsia

**Nordsia** refererer til flere steder:

* Nordsiden (Hønefoss), en bydel i Hønefoss
* Nordstranda, et område på Bodøhalvøya
Ljudmila

**Ljudmila** kan referere til følgende personer :

* Ljudmila Aleksejeva (1927–), russisk historiker og menneskerettighetsaktivist 
* Ljudmila Belousova (1935–), sovjetisk kunstløper
* Ljudmila Blonska (1977–), ukrainsk mangekjemper
* Ljudmila Bodnijeva (1978–), russisk håndballspiller
* Ljudmila Bragina (1943–), russisk friidrettsutøver
* Ludmila Engquist (1964–), svensk friidrettsutøver 
* Ljudmila Fedotova (1986–), kasakhstansk alpinist
* Ljudmila Galkina (1972–), russisk friidrettsutøver
* Ljudmila Gurtsjenko (1935–2011), russisk skuespiller
* Ljudmila Jezjova Grebenkova (1982–), russisk turner
* Ljudmila Kalintsjik (1982–), belarusisk skiskytter
* Ljudmila Kondratjeva (1958–), russisk friidrettsutøver
* Ljudmila Litvinova (1985–), russisk friidrettsutøver
* Ljudmila Pakhomova (1946–1986), sovjetisk kunstløper
* Ljudmila Pavlitsjenko (1916–1974), sovjetisk skarpskytter under andre verdenskrig
* Ljudmila Petrusjevskaja (1938–), russisk forfatter og dramatiker
* Ljudmila Privivkova (1986–), russisk curler
* Ljudmila Postnova (1984–), russisk håndballspiller
* Ljudmila Prokasjeva (1969–), kasakhstansk skøyteløper 
* Ljudmila Putina (1957–), ektefelle til Vladimir Putin
* Ljudmila Sjevtsova (1934–), ukrainsk friidrettsutøver
* Ljudmila Smirnova (1949–), sovjetisk kunstløper
* Ljudmila Titova (1946–), sovjetisk skøyteløper
* Ljudmila Titova (1962), sovjetisk skøyteløper
* Ljudmila Tsjernykh (1935–), astronom
* Ljudmila Ulitskaja (1943–), russisk forfatter
* Ljudmila Veselkova (1950–), russisk mellomdistanseløper
Lysthuset

**Lysthuset**, (etablert høsten 1965 i Oslo) var et revyteater med opprinnelig tilholdssted i Restaurant Cecils gamle kjellerlokaler på hjørnet av Stortingsgata 8 og Rosenkrantz gate (Oslo). Teatret hadde også forestillinger ved Chat noir.  

Revyteateret ble startet av revyforfattergruppen "Norsk Pygmelion" bestående av Harald Tusberg, Harald Heide-Steen jr, Rolv Wesenlund og Bengt Calmeyer, der flere hadde arbeidet sammen i gjennom tv-produksjonen "Kunden har alltid rett".  Utgangspunktet var at gruppen i 1965 hadde skrevet revyen «Jeg Elsker Deg, Jeg Elsker Deg, Jeg Elsker Deg» for Leif Juster ved Edderkoppen, men forestillingen ble ikke antatt.  

Etter bruddet med Edderkoppen valgte tekstgruppen å starte et eget revyteater for å sette opp revyen. De inngikk samarbeid med Olav Thon om leie av hans lokaler på hjørnet av Stortingsgata 8 og Rosenkrantz gate, også kalt «Cecilhjørnet» som ble totalskadet i brann 1986. Gårdeier Olav Thon lot det gjenoppstå i 1990 som Cecil Hotel. 

Den første oppsetningen hadde bakmennene Rolv Wesenlund og Harald Heide-Steen jr i sentrale roller på scenen, og Karin Krog, Elsa Lystad og Svein Byhring ble hentet inn for å gjøre ensemblet komplett. Elsa Lystads ektemann Arpad Szemes var inspisient. Sigurd Jansen og Alfred Janson var alternerende pianister, og maleren Willi Nordrå var scenograf. 

Mottakelsen dagen etter premiere var blandet, men stykkets improviserende grunnform har i ettertid blitt karakterisert som nydannende. 

Etter revyen var det dans, men det ble forbudt etter premieren den 26. oktober 1965, grunnet at Arbeidsdirektoratet avkrevde førti prosent av inntektene.  Da leiekontrakten med Cecil Hotel utløp hentet Einar Schanke forestillingen til å spille videre på Chat noir, og neste Lysthusetrevy ble også satt opp på Chat noir. Forestilling nummer to, «Ja, lystelig det er i nord», ble spilt med det samme ensemblet, bortsett fra Karin Krog som gikk tilbake til jazzen, og inn kom Trulte Heide Steen. 

Dette ble Lystads gjennombrudd, og hun gikk så til Chat Noir, mens Heide-Steen jr. og Wesenlund i 1968 besøkte  Göteborg, der de viste forestillingen for produsenten Bo Hermansson. 

Harald Heide Steen jr., Rolv Wesenlund og Bo Hermansson reetablert Lysthuset senere som A/S Lysthuset Det nyopprettede selskapet satt blant annet opp revyen "Hjertelig tilstede" på Chat noir med Rolv Wesenlund, Harald Heide-Steen Jr og Kristi Sparboe i 1970, og var co-produsent for filmen *[[Den siste Fleksnes]].*  

## Referanser
Forsvarets minnedag

**Forsvarets minnedag** er en markering innstiftet av det norske Forsvaret for å hedre personell som har omkommet i tjeneste. Minnedagen er fastsatt til første søndag i november måned. Markeringen fant første gang sted i 2007. Minnedagens hovedarrangement finner sted på Akershus festning i Oslo, med ytterligere arrangementer ved avdelinger andre steder i Norge og i utlandet.

FN har en egen dag for deltagere i fredsbevarende styrker: Den internasjonale dagen for FNs fredsbevarende styrker 29. mai. Forsvaret har etablert en egen dag, veterandagen på 8. mai, for å hedre tidligere tjenestegjørende.

## Referanser
Fjærpenn

En **fjærpenn** er et skriveredskap som er lagd av en flådd fjær fra en stor fugl. Penner av fjær ble brukt til å skrive med blekk eller tusj før splittpenn, fyllepenn, rissepenn og kulepenn ble oppfunnet. Selv om fjærpenner anses som utdatert av de fleste, er det enkelte kalligrafer som bruker slike fordi de kan tilpasses og gir en konstant, skarp strek. Imidlertid krever det trening å lage dem og spissen blir fort slitt mot treholdig papir.

Det finnes et stort utvalg fjærpenner som varierer når det gjelder levetid, styrke og strek. Den mest brukte typen er lagd av gåsefjær. Fjær fra svaner brukes til større penner. Det er også vanlig å bruke fjær fra hauk, ugle, ørn, kalkun og kråke.

## Historie

Fjærpennen var det mest brukte skriveredskapet i den vestlige verden fra 500- til 1800-tallet. De beste fjærpennene var som oftest lagd av fjær fra gås, svane og i senere tid kalkun. Fjærpennen gikk gradvis ut av bruk etter at metallpennen ble oppfunnet i  USA  1810.

Fjærpenner ble brukt både til skriving og dekorasjonsarbeider på alt fra vaser og keramikk til tegninger og manuskripter.

Ordet 'penn' betyr opprinnelig 'fjær'.

## Å lage en fjærpenn

Formen og materialet gjør en fjær velegnet som skriveredskap. Tuppen kan enkelt skjæres over slik at den får en spiss og rørskaftet kan på grunn av kapilarkreftene holde på blekket en dypper den i. 

Det krever imidlertid øvelse å lage en god gåsefjærspenn. Bare felte fjær kan brukes (fjær som er ribbet av, er for myke i enden). Overhuden må skrapes grundig av, og spissen må lages nøyaktig hvis pennen skal fungere godt. Den skal kuttes på skrå og spaltes på midten med en skarp kniv. Innersiden av røret må avfettes, for eksempel ved hjelp av sprit på en vattdott.

Fjærpenner kan stikkes i varm sand for å herdes før tilskjæring. «Strålene» ut fra fjærskaftet kan også skjæres bort for å gi bedre grep for hånden.

Fjærpenner kan ha bedre spenst enn rørpenn av tilskårne siv.

## Referanser


## Eksterne lenker
* 
* Søkbar digitalkopi av Ludvig Holm-Olsens ''Med fjærpenn og pergament : vår skriftkultur i middelalderen'' (Cappelen, 1990)
*  Søkbar digitalkopi av Lars Laurentiis ''Grunnbok i kalligrafi'' ( Boksenteret forl., 1997)
Polites

* se systematisk inndeling

***Polites*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 25-30 millimeter), brune og oransje smygere, sjeldnere brune med hvite flekker. De ligner sterkt på mange andre Hesperiinae.
Undersiden er blekere og mer gråaktig, på bakvingen med lyse streker.

## Levevis
Larvene lever på gress og halvgress.

## Utbredelse
Slekten er utbredt i Amerika, fra det sørlige Canada i nord til Argentina i sør, med fleste arter i Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Polites* Scudder, 1872
***************** ***themistocles***-artsgruppen:
****************** *[[Polites draco]]* (W.H. Edwards, 1871)
****************** *[[Polites mardon]]* (W.H. Edwards, 1881)  
****************** *[[Polites norae]]* MacNeill, 1993
****************** *[[Polites peckius]]* (W. Kirby, 1837)
****************** *[[Polites sabuleti]]* (Boisduval, 1852)
****************** *[[Polites themistocles]]* (Latreille, 1824) 
***************** ***origenes***-artsgruppen:
****************** *[[Polites mystic]]* (W.H. Edwards, 1863)
****************** *[[Polites origenes]]* (Fabricius, 1793) 
****************** *[[Polites pupillus]]* (Plötz, 1882)
****************** *[[Polites puxillius]]* (Mabille, 1891)
****************** *[[Polites sonora]]* (Scudder, 1872) 
***************** ***rhesus***-artsgruppen:
****************** *[[Polites carus]]* (Edwards, 1883)  
****************** *[[Polites rhesus]]* (W.H. Edwards, 1878)
****************** *[[Polites subreticulata]]* (Plötz, 1883)
***************** ***vibex***-artsgruppen:
****************** *[[Polites vibex]]* (Geyer, [1832]) 
***************** Ikke plassert i artsgruppe:
****************** *[[Polites baracoa]]* (Lucas, 1857)
****************** *[[Polites bittiae]]* Lindsey, 1925
****************** *[[Polites vibicoides]]* de Jong, 1983

## Kilder
* Brower, A.V.Z. & Warren, A. (2007) *Polites* på *Tree of life* http://tolweb.org/Polites/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Polites* spp. http://www.butterfliesofamerica.com/L/t/Polites_a.htm
Valget i USA 2012

**Valget i USA 2012** var et valg som ble avholdt tirsdag 6. november 2012. Det ble avholdt valg på president, 33 senatorer og 435 representanter. Elleve stater valgte guvernør, og på Puerto Rico ble det avholdt et valg om hva slags status øygruppen skal ha.

## Pengebruk
Valget i 2012 var det inntil da dyreste i USAs historie. Over seks milliarder dollar (over 34 milliarder kroner) ble brukt av føderale og lokale kampanjer. Som følge av høyesterettsavgjørelsen Citizens United v. Federal Election Commission i 2009, ble det slutt på begrensninger på hvor mye personer og selskap kunne gi, spesielt til såkalte super PACs. Det er estimert at presidentvalgkampen til Mitt Romney brukte 1,2 milliarder dollar, inkludert penger fra blant annet Karl Roves super-pac American Crossroads. Barack Obamas valgkamp og tilknyttede grupper brukte 1 milliard dollar.
*Mangemilliardæren Sheldon Adelson brukte over 70 millioner dollar på å støtte Mitt Romney, American Crossroads og senatorkandidater.
*I den viktige vippestaten Ohio brukte valgkampanjene til Obama og Romney 197 millioner dollar på reklame.
*I samme delstat ble det vist 219&nbsp;414 politiske tv-reklamer. Av de sto Obamas valgkamp bak 100&nbsp;674.
*I senatorvalget i Montana ble det brukt nærmere 50 millioner dollar på blant annet å vise over 100&nbsp;000 tv-reklamer til en delstat med litt under en million innbyggere.

## Presidentvalg
:*Se [[Presidentvalget i USA 2012]] for full artikkel.*
I Presidentvalget i 2012 vant USAs sittende president, demokraten Barack Obama over republikanernes kandidat Mitt Romney.

## Senatorvalg
Det ble holdt senatorvalg i 33 delstater. 21 demokrater, ti republikanere og to uavhengige plasser var oppe til valg. Av de sittende 33 senatorene hadde ti bestemt seg for å slutte etter sin periode. De som ble valgt, ble valgt for perioden 3. januar 2013 til 3. januar 2019.

## Folkeavstemning på Puerto Rico
På Puerto Rico ble det arrangert det en folkeavstemning der innbyggerne fikk to spørsmål. Det første spørsmålet var om de ville opprettholde statusen som utenforliggende territorium av USA. 54 prosent svarte nei på spørsmålet. Dermed trådte det andre spørsmålet i kraft. Da ble de spurt om de ønsket å bli en delstat i USA, om de ønsket uavhengighet eller om de ønsket å bli en suveren stat som er assosiert med USA. 61% foretrakk å bli en delstat. Men valget ble kritisert fordi en halv million av de som svarte på det første spørsmålet ikke svarte på det andre.

Denne typen valg har blitt avholdt på Puerto Rico i 1967, 1993 og 1998, og innbyggerne har hver gang ønsket å opprettholde den nåværende statusen.

## Referanser
Adobe Fireworks

**Adobe Fireworks** (tidligere **Macromedia Fireworks**) er et redigeringsverktøy for raster- og vektorgrafikk beregnet for å hurtig kunne produsere prototyper for nettsider og programgrensesnitt. Programmet var opprinnelig basert på deler av Macromedia xRes, som Adobe kjøpte i 2005. Fireworks er tilgjengelig enten som et frittstående produkt eller inkludert i Adobe Creative Suite. Tidligere utgaver kom inkludert i Macromedia Studio.

## Versjonshistorikk
* 1998: Macromedia Fireworks
* 1999: Macromedia Fireworks 2
* 2000: Macromedia Fireworks 3
* 2001: Macromedia Fireworks 4
* 2002: Macromedia Fireworks MX (v6.0)
* 2004: Macromedia Fireworks MX 2004 (v7.0)
* 2005: Macromedia Fireworks 8
* 2007: Adobe Fireworks CS3 (v9.0)
* 2008: Adobe Fireworks CS4 (v10.0)
* 2010: Adobe Fireworks CS5 (v11.0)
* 2011: Adobe Fireworks CS5.1 (v11.1)
* 2012: Adobe Fireworks CS6 (v12.0)

## Referanser


## Eksterne lenker
*
Urbaltoslavisk

**Urbaltoslavisk** eller **protobaltoslavisk** er et rekonstruert urspråk som nedstammer fra urindoeuropeisk. Urbaltoslavisk er antatt å være moderspråket til alle senere baltoslaviske språk, representert ved de to språkgrenene baltiske språk og slaviske språk. Dette urspråket er ikke direkte påvist i noen overleverte tekster, men er blitt rekonstruert med den komparative metode. Baltiske og slaviske språk deler flere isoglosser som har en felles fonologi, morfologi og aksentologi. Disse isoglossene representerer en felles utviklingsstrøm fra urindoeuropeiske tider som kan bli ordnet kronologisk. 

## Litteratur
*
*
*
Dan Bentley

**Daniel Bentley** (født 15. august 1984 i Chelmsford i Essex) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Bentley er født med cerebral parese, bruker rullestol, og begynte med boccia da han var 16 år gammel, ved Treloar College. Han debuterte internasjonalt i 2004. 

## Karriere
Ved EM i boccia i 2005 kom han på 18.-plass individuelt. 

Han deltok ikke ved de store mesterskapene i 2006 og 2007, men etter bl.a. seier ved det britiske mesterskapet i 2008, der han slo Nigel Murray i finalen, ble han tatt ut til Paralympiske sommerleker 2008 i Beijing. Der fikk det britiske laget gull i lagkonkurransen, der Bentley deltok sammen David Smith, Nigel Murray og Zoe Robinson. Individuelt ble han slått ut i gruppespillet, med 2.-plass i sin gruppe, bak Fernando Ferreira. 

Ved EM i boccia 2009 i Portugal kom han på 14.-plass individuelt og fikk sølv i lagkonkurransen (BC1/BC2). 

I 2011 fikk han gull individuelt ved Europa Cup på Hamar, og bronse i lagkonkurransen ved World Cup i Belfast, der han også kom på 37.-plass individuelt. Ved utgangen av 2011 var han rangert som nr. 15 i verden i klassen BC2. 

Han fikk bronse i lagkonkurransen ved London Boccia Invitational 2012. Ved Paralympiske sommerleker 2012 i London var han med på Storbritannias lag som fikk bronse i klassen BC1-2, her spilte Bentley sammen Nigel Murray, Zoe Robinson og David Smith. Storbritannia slo her Portugal 7-5 i bronsefinalen. Individuelt ble han slått ut i 1/16-delsfinalen, der han tapte 1-4 for Cristina Goncalves.

## Referanser


## Eksterne lenker
* Profil hos IPC 
* GB Boccia - BC2 Dan Bentley
* British Paralympic Association - Daniel Bentley
* London 2012 - Daniel Bentley
* London 2012 - Athletics - Boccia (resultater PL 2012)